Temeljem članka 42. Statuta Općine Vuka(„Službeni glasnik Općine Vuka“ broj 1/14, 1/18) i članka 16. Pravilnika o jednostavnoj nabavi robe, radova i usluga, Općinski načelnik Općine Vuka, donosi

**Odluka o poništenju postupka jednostavne nabave**

**za predmet nabava robe – higijenskih potrepština za krajnje korisnike u sklopu projekta “Zaželi bolji život u Općini Vuka”, UP.02.1.1.05.0085**

Članak 1.

Općina Vuka, Osječka 83, 31403 Vuka je, donošenjem Odluke o početku postupka jednostavne nabave higijenskih potrepština za krajnje korisnike u sklopu projekta „Zaželi bolji život u Općini Vuka“, UP.02.1.1.05.0085, KLASA: 406-01/18-02/05, URBROJ: 2158/06-01-18-1, od 22. svibnja 2018. godine pokrenula postupak jednostavne nabave.

Procijenjena vrijednost nabave: 184.000,00 kn bez PDV-a.

Evidencijski broj nabave: 01/18

Poziv na dostavu ponuda poslan je na tri adrese i objavljen je na web stranici Općine Vuka, [www.opcina-vuka.hr](http://www.opcina-vuka.hr).

Članak 2.

Poništava se postupak jednostavne nabave iz članka 1. ove Odluke.

Razlog poništenja postupka su naknadno utvrđene pogreške u dokumentaciji za nadmetanje, uključujući i pogrešno utvrđene okvirne količine, te pogreške u stavkama troškovnika, koje je stručno povjerenstvo utvrdilo da postoje, nakon isteka roka za dostavu ponuda, a prije započinjanja s postupkom pregleda i ocjene ponuda.

Ova Odluka dostavlja se svim prijaviteljima, te će se izvršiti vraćanje pristiglih ponuda, s obzirom da stručno povjerenstvo neće provoditi postupak otvaranja, pregleda i ocjena ponuda.

Članak 3.

Ova Odluka stupa na snagu danom donošenja, dostavlja se svim ponuditeljima i objavljuje na web

stranici Općine Vuka.

KLASA: 406-01/18-02/05

URBROJ: 2158/06-01-18-13

Vuka, 01. lipnja 2018. godine

Općinski načelnik

Damir Maričić